Recela 15 : Kanbara (gweta)

Recela 15 : Kanbara ~ 蒲原 (JA)

Recela 15 : Kanbara ( niponavon 蒲原 ) tir san-teveafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir san-alubeafa ke enk ise va greelt koe Kanbara kaatoer.

 Greelt ke Kanbara 
Recela ke Kanbara ( niponavon 蒲原宿 ) koe refa Shimizu utca ke Shizuoka winka tigiyir. 

Bata gweta ba siel tir volsafa gu tela darefa : meftava is aal is mona ikz-, i kota tadlexa kan vuga uka zo kaatoer, i kan anton abica ebeltafa conya zovdasa va noldabadeem is valevef kevaxan tazukeem.

Ksevaks ta kaatoera va koredik tigid : talteon irubasik ke wida is roneon toloy blaganyes koyasik va int djunendas gu fent is noldolk kadimeon titnis.

Poke biradom Kanbara geltron tir lidawickon gu koxafa yankacka numen nolda besasa va patectoy gu danexa ke gesta ke Hiroshige anton zo torigir, isen batcoba va inafa muxasa gijarotiuca ta dalingera va tuwavolk vrutar.

 Dere rupec 

 Stragela 

|style="vertical-align: top;"|

|}

Recela 15 : Kanbara (gweta)
Recela 15 : Kanbara  gweta)
Recela 15 : Kanbara (gweta)